b'\n_START_ARTICLE_\nHC Slovan Bratislava\n_START_SECTION_\nHistorie\n_START_PARAGRAPH_\nKlubben ble dannet i 1921 under navnet 1. \xc4\x8cs\xc5\xa0K Bratislava. De spilte sin f\xc3\xb8rste kamp i desember 1924 da de tapte 1-6 til den \xc3\xb8sterrikske klubben Wiener EV. I 1939 ble navnet endret til Slovan Bratislava, et navn klubben hadde frem til 1952. En av klubbens st\xc3\xb8rste suksesser var i sesongen 1978-1979, da klubben vant det tsjekkoslovakiske sesongspillet, mye takket v\xc3\xa6re \xc5\xa0\xc5\xa5astn\xc3\xbd-br\xc3\xb8drene (Mari\xc3\xa1n, Peter og Anton), som spilte i klubben p\xc3\xa5 den tiden.\n_START_SECTION_\nKontinental Hockey League\n_START_PARAGRAPH_\nI mars 2012 innsendte klubben sin ans\xc3\xb8kning om \xc3\xa5 bli tatt opp til Kontinental Hockey League (KHL). I starten av mai kunngjorde klubben at de hadde ansatt tsjekkeren Rostislav \xc4\x8cada som ny hovedtrener for deres f\xc3\xb8rste sesong i KHL.'